CHAYO ทุ่ม 2 พันลบ. กวาดซื้อหนี้ด้อยคุณภาพ หนุนพอร์ตทะลุ 1 แสนล้าน
CHAYO ทุ่มเงินราว 1.5-2 พันล้านบาท ทยอยซื้อหนี้ด้อยคุณภาพ หนุนพอร์ตโตทะทุ 1 แสนล้านบาทภายใน 1-2 ปีจากนี้ โดยมีรายได้เติบโตไม่น้อยกว่า 20-25% ต่อปี หลังปี 65 ที่ผ่านมาประสบความสำเร็จเป็นอย่างมาก
CHAYO ทุ่มเงินราว 1.5-2 พันล้านบาท ทยอยซื้อหนี้ด้อยคุณภาพ หนุนพอร์ตโตทะทุ 1 แสนล้านบาทภายใน 1-2 ปีจากนี้ โดยมีรายได้เติบโตไม่น้อยกว่า 20-25% ต่อปี หลังปี 65 ที่ผ่านมาประสบความสำเร็จเป็นอย่างมาก
9 ม.ค. 2566

นายสุขสันต์ ยศะสินธุ์ ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO เปิดเผยว่า ภาพรวมธุรกิจบริหารหนี้ในปี 2565 ที่ผ่านมาประสบความสำเร็จเป็นอย่างมาก บริษัทฯ มีการประมูลซื้อและ/หรือการได้มาสินทรัพย์ด้อยคุณภาพ (NPL &amp; NPA) ในช่วงปี 2565 กว่า 12,436 ล้านบาท ซึ่งเป็นไปตามเป้าหมายที่วางไว้ โดย ณ สิ้นปี 2565 ทาง CHAYO และ Chayo JV บริหารหนี้อยู่ที่ประมาณ 84,000 ล้านบาท
ส่วนในปี 2566 นี้ คาดสถาบันการเงินทั้ง Bank และ Non-Bank จะมีการทยอยขายหนี้ออกมาอย่างต่อเนื่องจากปีก่อน ซึ่งคาดว่าจะสนับสนุนพอร์ต CHAYO ทะลุ 1 แสนล้านบาทภายใน 1-2 ปีจากนี้ โดยมีรายได้เติบโตไม่น้อยกว่า 20-25% ต่อปี โดยปัจจัยสำคัญในการเติบโตมาจากการซื้อหนี้ด้อยคุณภาพมาบริหารทั้งหนี้ที่มีหลักประกันและไม่มีหลักประกัน ซึ่งในปี 2566 คาดจะใช้เงินลงทุนในการซื้อหนี้มาบริหารประมาณ 1,500-2,000 ล้านบาท (รวม Chayo JV) ไม่รวมแผนการร่วมทุน (JV) กับธนาคารพาณิชย์
สำหรับประเด็น ศาลมีคำสั่งเพิกถอนผลของการขายทอดตลาด สำหรับที่ดินหลักประกันที่จังหวัดพังงา หลังบริษัทฯ ได้มีการขายทอดตลาดผ่านกรมบังคับคดีไปเมื่อไตรมาส 1/2565 ที่ผ่านมา และมีผู้ประมูลไปด้วยราคา 900 ล้านบาท แต่มีผู้มาร้องกรมบังคับคดีต่อศาล ให้เพิกถอนผลของการขายทอดตลาด ล่าสุด ศาลได้มีคำสั่งเพิกถอนหรือยกเลิกคำร้อง ทำให้การขายทอดตลาดที่ดินแปลงดังกล่าวมีผลตามกฎหมายต่อไป
 